**NÁRODNÁ RADA SLOVENSKEJ REPUBLIKY**

VI. volebné obdobie

**Návrh**

**zákon**

z ... 2015,

**ktorým sa mení a dopĺňa zákon č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov a ktorým sa menia a dopĺňajú niektoré zákony**

Národná rada Slovenskej republiky sa uzniesla na tomto zákone:

**Čl. I**

Zákon č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení zákona č. 397/2008 Z. z., zákona č. 318/2009 Z. z., zákona č. 575/2009 Z. z., zákona č. 508/2010 Z. z., zákona č. 301/2012 Z. z., 132/2013 Z. z., zákona č. 437/2013 Z. z., zákona č. 102/2014 Z. z., zákona č. 151/2014 Z. z., zákona č. 199/2014 Z. z. a zákona č. 373/2014 Z. z. sa mení a dopĺňa takto:

V § 2 sa za písmeno a) vkladajú nové písmená b) a c), ktoré znejú:

„b) zraniteľným spotrebiteľom fyzická osoba, ktorá je ťažko zdravotne postihnutá2b), fyzická osoba v dôchodkovom veku2c), fyzická osoba vo veku nižšom ako pätnásť rokov, fyzická osoba, ktorá poberá dávku v hmotnej núdzi2d) a fyzická osoba, ktorá nemá úspešne absolvované aspoň nižšie stredné vzdelanie2e),

c) priemerným spotrebiteľom fyzická osoba, ktorá je bežne informovaná a primerane pozorná a obozretná,“.

Poznámky pod čiarou k odkazom 2b až 2e znejú:

„2b) § 2 ods. 3 zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov.

2c) § 65 ods. 2 zákona č. 461/2003 Z. z. o sociálnom poistení.

2d) § 10 zákona č. 417/2013 Z. z. o pomoci v hmotnej núdzi a o zmene a doplnení niektorých zákonov.

2e) § 16 ods. 3 písm. b) zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov.“.

Doterajšie písmená b) až zd) sa označujú ako písmená d) a zf).“.

V § 18 ods. 4 sa slová „podľa § 2 písm. m)“ nahrádzajú slovami „podľa § 2 písm. n)“.

V § 18 ods. 6 prvej vete pred bodkočiarkou sa za slová „odborného posúdenia“ vkladajú čiarka a slová „ktoré je predávajúci na žiadosť spotrebiteľa povinný vykonať u príslušného znalca určeného spotrebiteľom alebo u príslušnej autorizovanej, notifikovanej alebo akreditovanej osoby“.

V § 18 ods. 7 znie:

„(7) Ak spotrebiteľ reklamáciu výrobku uplatnil po 12 mesiacoch od kúpy a predávajúci ju zamietol, osoba, ktorá reklamáciu vybavila, je povinná v doklade o vybavení reklamácie uviesť, že spotrebiteľ môže zaslať výrobok na odborné posúdenie ktorémukoľvek znalcovi v príslušnom odbore, a že náklady odborného posúdenia, ako aj všetky ostatné s tým súvisiace účelne vynaložené náklady znáša predávajúci bez ohľadu na výsledok odborného posúdenia. Ak spotrebiteľ odborným posúdením preukáže zodpovednosť predávajúceho za vadu, môže reklamáciu uplatniť znova; počas vykonávania odborného posúdenia záručná doba neplynie. Znova uplatnenú reklamáciu nemožno zamietnuť.“

V § 18a sa odsek 1 dopĺňa písmenom f), ktoré znie:

„f) odôvodnenie.“.

V § 26 sa slová „v § 2 písm. b) až e)“ nahrádzajú slovami „v § 2 písm. d) až g)“.

**Čl. II**

Zákon č. 40/1964 Zb. Občiansky zákonník v znení zákona č. 58/1969 Zb., zákona č. 131/1982 Zb., zákona č. 94/1988 Zb., zákona č. 188/1988 Zb., zákona č. 87/1990 Zb., zákona č. 105/1990 Zb., zákona č. 116/1990 Zb., zákona č. 87/1991 Zb., zákona č. 509/1991 Zb., zákona č. 264/1992 Zb., zákona Národnej rady Slovenskej republiky č. 278/1993 Z. z., zákona Národnej rady Slovenskej republiky č. 249/1994 Z. z., zákona č. 153/1997 Z. z., zákona č. 211/1997 Z. z., zákona č. 252/1999 Z. z., zákona č. 218/2000 Z. z., zákona č. 261/2001 Z. z., zákona č. 281/2001 Z. z., zákona č. 23/2002 Z. z., zákona č. 34/2002 Z. z., zákona č. 95/2002 Z. z., zákona č. 184/2002 Z. z., zákona č. 215/2002 Z. z., zákona č. 526/2002 Z. z., zákona č. 504/2003 Z. z., zákona č. 515/2003 Z. z., zákona č. 150/2004 Z. z., zákona č. 404/2004 Z. z., zákona č. 635/2004 Z. z., zákona č. 171/2005 Z. z., zákona č. 266/2005 Z. z., zákona č. 336/2005 Z. z., zákona č. 118/2006 Z. z., zákona č. 188/2006 Z. z., zákona č. 84/2007 Z. z., zákona č. 335/2007 Z. z., zákona č. 568/2007 Z. z., zákona č. 214/2008 Z. z., zákona č. 379/2008 Z. z., zákona č. 477/2008 Z. z., zákona č. 186/2009 Z. z., zákona č. 575/2009 Z. z., zákona č. 129/2010 Z. z., zákona č. 546/2010 Z. z., zákona č. 130/2011 Z. z., zákona č. 161/2011 Z. z., zákona č. 69/2012 Z. z., zákona č. 180/2013 Z. z., zákona č. 102/2014 Z. z., zákona č. 106/2014 Z. z., zákona č. 335/2014 Z. z. a zákona č. 117/2015 Z. z. sa dopĺňa takto:

§ 53d znie:

„**§ 53d**

Spotrebiteľská zmluva, ktorej uzavretie bolo dosiahnuté za použitia nekalej obchodnej praktiky alebo úžery, je neplatná.“.

**Čl. III**

Zákon č. 99/1963 Zb. Občiansky súdny poriadok v znení zákona č. 36/1967 Zb., zákona č. 158/1969 Zb., zákona č. 49/1973 Zb., zákona č. 20/1975 Zb., zákona č. 133/1982 Zb., zákona č. 180/1990 Zb., zákona č. 328/1991 Zb., zákona č. 519/1991 Zb., zákona č. 263/1992 Zb., zákona Národnej rady Slovenskej republiky č. 5/1993 Z. z., zákona Národnej rady Slovenskej republiky č. 46/1994 Z. z., zákona Národnej rady Slovenskej republiky č. 190/1995 Z. z., zákona Národnej rady Slovenskej republiky č. 232/1995 Z. z., zákona Národnej rady Slovenskej republiky č. 233/1995 Z. z., zákona Národnej rady Slovenskej republiky č. 22/1996 Z. z., zákona Národnej rady Slovenskej republiky č. 58/1996 Z. z., nálezu Ústavného súdu Slovenskej republiky č. 281/1996 Z. z., zákona č. 211/1997 Z. z., nálezu Ústavného súdu Slovenskej republiky č. 359/1997 Z. z., zákona č. 124/1998 Z. z., zákona č. 144/1998 Z. z., zákona č. 169/1998 Z. z., zákona č. 187/1998 Z. z., zákona č. 225/1998 Z. z., zákona č. 233/1998 Z. z., zákona č. 235/1998 Z. z., nálezu Ústavného súdu Slovenskej republiky č. 318/1998 Z. z., zákona č. 331/1998 Z. z., zákona č. 46/1999 Z. z., nálezu Ústavného súdu Slovenskej republiky č. 66/1999 Z. z., nálezu Ústavného súdu Slovenskej republiky č. 166/1999 Z. z., nálezu Ústavného súdu Slovenskej republiky č. 185/1999 Z. z., zákona č. 223/1999 Z. z., zákona č. 303/2001 Z. z., zákona č. 501/2001 Z. z., zákona č. 215/2002 Z. z., zákona č. 232/2002 Z. z., zákona č. 424/2002 Z. z., zákona č. 451/2002 Z. z., zákona č. 480/2002 Z. z., nálezu Ústavného súdu Slovenskej republiky č. 620/2002 Z. z., nálezu Ústavného súdu Slovenskej republiky č. 75/2003 Z. z., zákona č. 353/2003 Z. z., zákona č. 530/2003 Z. z., zákona č. 589/2003 Z. z., zákona č. 204/2004 Z. z., zákona č. 371/2004 Z. z., zákona č. 382/2004 Z. z., zákona č. 420/2004 Z. z., zákona č. 428/2004 Z. z., zákona č. 613/2004 Z. z., zákona č. 757/2004 Z. z., zákona č. 36/2005 Z. z., zákona č. 290/2005 Z. z., zákona č. 341/2005 Z. z., zákona č. 24/2007 Z. z., zákona č. 84/2007 Z. z., zákona č. 273/2007 Z. z., zákona č. 335/2007 Z. z., zákona č. 643/2007 Z. z., zákona č. 384/2008 Z. z., zákona č. 477/2008 Z. z., zákona č. 484/2008 Z. z., zákona č. 491/2008 Z. z., zákona č. 487/2009 Z. z., zákona č. 495/2009 Z. z., zákona č. 575/2009 Z. z., zákona č. 151/2010 Z. z., zákona č. 183/2011 Z. z., zákona č. 332/2011 Z. z., zákona č. 348/2011 Z. z., zákona č. 388/2011 Z. z, zákona č. 335/2012 Z. z., zákona č. 64/2013 Z. z., zákona č. 75/2013 Z. z., zákona č. 180/2013 Z. z., zákona č. 106/2014 Z. z., zákona č. 151/2014 Z. z., zákona č. 180/2014 Z. z., zákona č. 335/2014 Z. z. a zákona č. 353/2014 Z. z. sa mení a dopĺňa takto:

V § 79 ods. 2 sa na konci pripája táto veta: „Ak je predmetom návrhu na začatie konania peňažné plnenie, je navrhovateľ povinný okrem listinných dôkazov podľa prvej vety pripojiť aj kópiu výzvy na úhradu peňažného plnenia spolu s doručenkou alebo vrátenou nedoručenou zásielkou.“.

V § 150 ods. 2 sa na konci nahrádza bodka bodkočiarkou a pripájajú sa tieto slová: „súd tak urobí vždy, ak trovy konania v drobných sporoch prevyšujú sumu pohľadávky.“.

Za § 372w sa vkladá nový § 372x, ktorý vrátane nadpisu znie:

„**§ 372x**

**Prechodné ustanovenie k úpravám účinným od 1. januára 2016**

Na konania začaté do 31. decembra 2015 sa použijú predpisy účinné do 31. decembra 2015.“.

**Čl. IV**

Zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení zákona č. 211/1997 Z. z., zákona č. 353/1997 Z. z., zákona č. 235/1998 Z. z., zákona č. 240/1998 Z. z., zákona č. 280/1999 Z. z., nálezu Ústavného súdu Slovenskej republiky č. 415/2000 Z. z., zákona č. 291/2001 Z. z., zákona č. 483/2001 Z. z., zákona č. 32/2002 Z. z., zákona č. 356/2003 Z. z., zákona č. 514/2003 Z. z., zákona č. 589/2003 Z. z., zákona č. 613/2004 Z. z., nálezu Ústavného súdu Slovenskej republiky č. 125/2005 Z. z., zákona č. 341/2005 Z. z., zákona č. 300/2005 Z. z., zákona č. 585/2006 Z. z., zákona č. 84/2007 Z. z., zákona č. 568/2007 Z. z., zákona č. 384/2008 Z. z., zákona č. 477/2008 Z. z., zákona č. 554/2008 Z. z., zákona č. 84/2009 Z. z., zákona č. 192/2009 Z. z., zákona č. 466/2009 Z. z., zákona č. 144/2010 Z. z., zákona č. 151/2010 Z. z., zákona č. 102/2011 Z. z., zákona č. 348/2011 Z. z., uznesenia Ústavného súdu Slovenskej republiky č. 1/2012 Z. z., zákona č. 230/2012 Z. z., zákona č. 335/2012 Z. z., zákona č. 440/2012 Z. z., zákona č. 461/2012 Z. z., nálezu Ústavného súdu Slovenskej republiky č. 14/2013 Z. z., zákona č. 180/2013 Z. z., zákona č. 299/2013 Z. z., zákona č. 355/2013 Z. z., zákona č. 106/2014 Z. z. a zákona č. 335/2014 Z. z. sa mení a dopĺňa takto:

V § 38 sa za odsek 2 vkladajú nové odseky 3 a 4, ktoré znejú:

„(3) Pred podaním návrhu na vykonanie exekúcie je oprávnený povinný v primeranej lehote po nadobudnutí vykonateľnosti rozhodnutia písomne vyzvať povinného na splnenie toho, čo mu ukladá vykonateľné rozhodnutie. Lehota na plnenie určená vo výzve nesmie byť kratšia ako 5 dní.

(4) Výzva podľa odseku 3 obsahuje najmä označenie oprávneného v rozsahu titul, meno, priezvisko a adresu trvalého pobytu ak ide o fyzickú osobu, alebo obchodné meno, sídlo a IČO, ak ide o právnickú osobu, označenie exekučného titulu, osobitné označenie výšky sumy istiny a výšky sumy príslušenstva, ktorú je potrebné uhradiť, číslo účtu a kontaktné údaje oprávneného.“.

Doterajší odsek 3 sa označuje ako odsek 5.

Za § 38 sa vkladá nový paragraf 38a, ktorý znie:

„**38a**

(1) Návrh za vykonanie exekúcie možno len vtedy, ak rozhodnutie opatrené potvrdením o jeho vykonateľnosti (exekučný titul) zaväzuje na peňažné plnenie vo výške aspoň 30 eur.

(2) Exekučný titul, ktorého vymožiteľné plnenie nedosahuje výšku podľa odseku 1, môže oprávnený spojiť s iným exekučným titulom len vtedy, ak sa jedná o toho istého povinného.

(3) Podľa odseku 1 sa nepostupuje, ak oprávnený v priebehu kalendárneho roka nenadobudne exekučné tituly, ktorých výška vymáhaných plnení spolu nedosiahne sumu aspoň 30 eur.“.

V § 41 ods. 4 sa za slovo „ustanovenie“ vkladajú slová „§ 38 ods. 3 a 4.“.

V § 44 ods. 1 sa za slová „exekučným titulom“ vkladá čiarka a slová „kópiou výzvy a dokladom o doručení výzvy alebo nedoručenou zásielkou podľa § 38 ods. 3 a 4“.

V § 104 ods. 1 sa suma „99,58 eura“ nahrádza sumou „200 eur“.

V § 115 ods. 2 písm. i) sa slová „sumy 99,58 eura“ nahrádzajú slovami „ sumy 200 eur“.

V § 196 sa na konci pripája táto veta: „Ak je povinným na úhradu trov exekúcie osoba podľa osobitného predpisu17bc), výška odmeny súdneho exekútora sa znižuje o polovicu.“.

Poznámka pod čiarou k odkazu 17bc znie:

„17bc) § 2 písm. b) zákona č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov.“.

V § 200 ods. 2 písm. a) sa slovo „šesťnásobok“ mení na slovo „štvornásobok“.

V § 200 ods. 2 písm. b) sa slovo „päťnásobok“ mení na slovo „trojnásobok“.

V § 200 sa za odsek 3 vkladá nový odsek 4, ktorý znie:

„(4) Ak je povinným z drobnej exekúcie fyzická osoba podľa osobitného predpisu17bc) trovy exekúcie nesmú presiahnuť výšku pohľadávky bez príslušenstva.“.

Doterajšie odseky 4 až 6 sa označujú ako odseky 5 až 7.

Za § 243d sa vkladá nový § 243e, ktorý vrátane nadpisu znie:

 „**§ 243e**

**Prechodné ustanovenie k úpravám účinným od 1. januára 2016**

Exekučné konanie, ktoré sa začalo pred 1. januárom 2016 a nebolo zastavené alebo právoplatne ukončené do 31. decembra 2015, sa dokončí podľa tohto zákona v znení účinnom od 1. januára 2016. Trovy exekúcie alebo preddavky na trovy exekúcie uhradené do 31. decembra 2015, ktoré prevyšujú trovy exekúcie určené podľa ustanovení tohto zákona účinných od 1. januára 2016 sa v prevyšujúcej sume nevracajú.“.

**Čl. V**

 Zákon č. 244/2002 Z. z. o rozhodcovskom konaní v znení zákona č. 521/2005 Z. z., zákona č. 71/2009 Z. z. a zákona č. 336/2014 Z. z. sa dopĺňa takto:

V § 18 ods. 2 sa na konci pripája táto veta: „Ak je predmetom žaloby peňažné plnenie, je žalobca povinný okrem dôkazov podľa prvej vety pripojiť aj kópiu výzvy na úhradu peňažného plnenia spolu s doručenkou alebo vrátenou nedoručenou zásielkou.“.

Za § 54b sa vkladá nový § 54c, ktorý vrátane nadpisu znie:

„**§ 54c**

**Prechodné ustanovenie k úpravám účinným od 1. januára 2016**

Na konania začaté pred 1. januárom 2016 sa použijú predpisy účinné do 31. decembra 2015.“.

**Čl. VI**

 Zákon č. 335/2014 Z. z. o spotrebiteľskom rozhodcovskom konaní a o zmene a doplnení niektorých zákonov sa dopĺňa takto:

V § 25 ods. 2 sa na konci pripája táto veta: „Ak je predmetom žaloby peňažné plnenie, je žalobca povinný okrem dôkazov podľa prvej vety pripojiť aj kópiu výzvy na úhradu peňažného plnenia spolu s doručenkou alebo vrátenou nedoručenou zásielkou.“.

Za § 73 sa vkladá nový § 73a, ktorý vrátane nadpisu znie:

„**§ 73a**

**Prechodné ustanovenie k úpravám účinným od 1. januára 2016**

Na konania začaté pred 1. januárom 2016 sa použijú predpisy účinné do 31. decembra 2015.“.

**Čl. VII**

Tento zákon nadobúda účinnosť 1. januára 2016.